

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**Povjerenstvo za javna priznanja**

KLASA: 061-01/23-01/1

URBROJ: 2158-31-02-23-3

Podravska Moslavina, 04. kolovoza 2023. godine

Temeljem članka 7. Statuta Općine Podravska Moslavina (“Službeni glasnik Općine Podravska Moslavina”; broj 3/21 i 18/21) i članka 13. Odluke o javnim priznanjima Općine Podravska Moslavina (“Službeni glasnik Općine Podravska Moslavina”, broj 5/18) Povjerenstvo za javna priznanja Općine Podravska Moslavina na sjednici održanoj dana 04. kolovoza 2023. godine raspisuje

**JAVNI NATJEČAJ**

**ZA DODJELU JAVNIH PRIZNANJA**

**OPĆINE PODRAVSKA MOSLAVINA U 2023. GODINI**

**I.**

Objavljuje se javni natječaj za dodjelu javnih priznanja Općine Podravska Moslavina, podaci o dokumentaciji koju je potrebno priložiti uz prijedlog i rokove za podnošenje prijedloga.

**II.**

**Javna priznanja mogu se dodjeljivati:**

* mještanima Općine Podravska Moslavina i drugim osobama, njihovim udrugama, ustanovama, trgovačkim društvima i drugim pravnim osobama za uspjehe u radu kojima pridonose razvitku i ugledu Općine Podravska Moslavina.

Javna priznanja mogu se dodjeljivati i državljanima drugih država, drugim jedinicama lokalne

samouprave, te njihovim tijelima.

**Javna priznanja Općine Podravska Moslavina su:**

1. Počasni građanin Općine Podravska Moslavina
2. Nagrada Općine Podravska Moslavina za životno djelo
3. Nagrada Općine Podravska Moslavina
4. Zahvalnica Općine Podravska Moslavina

**1. Počasni građanin Općine Podravska Moslavina**

Počasnim građaninom Općina Podravska Moslavina može biti proglašen državljanin Republike Hrvatska ili strani državljanin koji nema prebivalište na području Općine Podravska Moslavina, a koji je svojim radom, znanstvenim, kulturnim, humanitarnim ili drugim naročitim zaslugama pridonio ugledu ili napretku Općine Podravska Moslavina.

**2. Nagrada Općine Podravska Moslavina za životno djelo**

Nagrada Općine Podravska Moslavina za životno djelo je javno priznanje koje se dodjeljuje fizičkoj osobi, neovisno o njenom prebivalištu.

Nagrada Općine Podravska Moslavina za životno djelo je javno priznanje koje se dodjeljuje za cjelovito djelo koje je pojedinac ostvario u tijeku svog radnog i životnog vijeka u određenom području i/ili u svekolikom radu u društvenom životu te koje predstavlja izuzetan i osobito vrijedan doprinos razvoju i ugledu Općine Podravska Moslavina u području kulture, gospodarstva ( turizam, ugostiteljstvo i slično), znanosti, odgoja i obrazovanja, zdravstva i socijalne skrbi, tehničke kulture, športa, zaštite i unapređivanja čovjekovog okoliša.

**3. Nagrada Općine Podravska Moslavina**

Nagrada Općine Podravska Moslavina je javno priznanje koje se može dodjeliti za doprinos i postignuća ostvarenih u vremenskom periodu od posljednje dodjele javnih priznanja do objave natječaja.

Nagrada Općine Podravska Moslavina dodjeljuje se u obliku povelje, fizičkoj ili pravnoj osobi neovisno o predivalištu odnosno sjedištu.

**4. Zahvalnica Općine Podravska Moslavina**

Zahvalnica Općine Podravska Moslavina je javn priznanje koje se dodjeljuje fizičkim ili pravnim osobama za donacije i slične aktivnosti, kao i za uspješnu suradnju. Zahvalnica je u obliku povelje.

**Prijedlog za dodjelu javnih priznanja mogu dati** trgovačka društva, ustanove, vjerske zajednice, političke stranke, udruge građana i građani pojedinačno.

Nitko ne može biti podnositelj prijedloga za dodjelu javnog priznanja samome sebi.

**III.**

**Pisani prijedlog za dodjelu javnog priznanja Općine Podravska Moslavina obvezno sadrži sljedeće podatke:**

* ime i prezime odnosno naziv podnositelja prijedloga, prebivalište ili sjedište podnositelja prijedloga,
* osobno ime ili naziv osobe na koju se prijedlog odnosi uz navođenje osnovnih podataka o osobi,
* naziv javnog priznanja i područje za koje se podnosi prijedlog te
* obrazloženje prijedloga odnosno postignuća i doprinosa radi kojih se predlaže dodjela javnog priznanja Općine Podravska Moslavina

**IV.**

Prijedlog za dodjelu javnih priznanja Općine Podravska Moslavina podnosi se u pisanom obliku, u zatvorenoj omotnici s naznakom „Prijava za dodjelu javnog priznanja - ne otvaraj“.

Obrasci na kojima se podnose prijedlozi s odgovarajućim obrazloženjem i dokumentacijom prema mjerilima i kriterijima Odluke o javnim priznanjima , mogu se preuzeti na službenoj web stranici Općine Podravska Moslavina ili osobno podići u Općini Podravska Moslavina.

Prijedlozi se podnose poštom ili osobno putem pisarnice **do 19. kolovoza 2023. godine** **na adresu**:

**OPĆINA PODRAVSKA MOSLAVINA**

**Povjerenstvo za dodjelu javnih priznanja**

**J.J.Strossmayera 150,**

**31530 Podravska Moslavina**

**S naznakom „ Prijava za dodjelu javnih priznanja – ne otvaraj“**

PREDSJEDNICA POVJERENSTVA ZA JAVNA PRIZNANJA

Ana Jambrešić